**EUROGRU AD JAGODINA**

**BROJ:**

**DANA: 19.06.2020. godine**

Na osnovu članova 328., 329. i 365. Zakona o privrednim društvima (“Sl.glasnik RS“ br. 36/2011., 99/2011., 83/2014 - dr. zakon, 5/2015., 44/2018. i 91/2019.), članova 31., 32. i 42. Statuta društva i Odluke direktora o sazivanju redovne sednice Skupštine akcionara od 19.06.2020. godine, u skladu sa utvrđenim dnevnim redom dostavlja se:

**POZIV**

**za redovnu sednicu Skupštine akcionara**

**EUROGRU AD JAGODINA**

Redovna sednica Skupštine akcionara društva **EUROGRU AD JAGODINA** održaće se 20.07.2020.godine sa početkom u 12 časova u poslovnim prostorijama **EUROGRU AD JAGODINA, Kablovska bb,**

Za Skupštinu akcionara je utvrđen sledeći:

**DNEVNI RED**

1. Otvaranje sednice, utvrđivanje broja prisutnih glasova, izbor radnih tela–

zapisničara i komisije za glasanje.

1. Usvajanje Zapisnika sa redovne sednice Skupštine akcionara održane 17.07.2019.
2. Donošenje Odluke o usvajanju finansijskih izveštaja za 2019.godinu
3. Donošenje Odluke o raspodeli dobiti
4. Donošenje Odluke o kupovini nekretnine
5. Donošenje Odluke o kupovini polovnog teretnog vozila
6. Donošenje Odluke o kupovini polovnog putničkog vozila

**POUKA O PRAVIMA AKCIONARA U VEZI SA UČEŠĆEM U RADU SKUPŠTINE AKCIONARA**

Na dan sazivanja skupštine akcionara EUROGRU AD ima izdato 498.546 običnih akcija, ISIN broj RSEGRUE65435, CFI kod ESVUFR.

Skupštini se predlaže da po svim tačkama Dnevnog reda donese Odluke.

Pravo da glasa o donošenju odluka po svim tačkama dnevnog reda ima akcionar sa najmanje 498 obicnih akcija Društva (0,1% od ukupnog broja akcija).

Dan na koji se utvrđuje spisak akcionara koji imaju pravo na učešće u radu redovne sednice Skupštine (dan akcionara) je deseti dan pre dana održavanja sednice skupštine odnosno dan 10.07.2020. godine.

Spisak akcionara Društva utvrduje se na osnovu izvoda iz jedinstvene evidencije akcionara Centralnog registra, depoa i kliringa hartija od vrednosti.

Akcionar sa spiska akcionara EUROGRU AD, koji nakon dana akcionara na treće lice prenese svoje akcije zadržava pravo da učestvuje u radu sednice Skupštine po osnovu akcija koje je posedovao na dan akcionara.

Pravo prisustvovanja i odlučivanja u radu Skupštine imaju akcionari Društva, koji lično ili na osnovu dobijenih punomoćja na dan akcionara pojedinačno ili zajedno sa drugim akcionarima imaju najmanje 0,1% akcija sa pravom glasa tj. 498 akcija.

Akcionari svoje učešce u radu skupštine ostvaruju lično ili putem punomoćnika, na osnovu pisanog punomoćja datog od strane akcionara koje mora biti sastavljeno u skladu sa članom 344. stav 6. Zakona o privrednim društvima. Punomoćje za glasanje mora biti overeno u skladu sa zakonom kojim se uređuje overa potpisa.

Punomoćnik može dostaviti punomoćje društvu najkasnije 3 (tri) radna dana pre dana održavanja sednice Skupštine.

Akcionari mogu da glasaju pisanim putem, bez prisustva sednici, uz overu svog potpisa na formularu za glasanje skladu sa zakonom kojim se uređuje overa potpisa. Overen formular za glasanje u odsustvu je potrebno da se dostavi društvu najkasnije do početka skupštine.

Akcionar koji je glasao u odsustvu smatra se prisutnim na sednici prilikom odlučivanja o tačkama dnevnog reda po kojima je glasao.

Akcionari koji poseduju najmanje 5% akcija sa pravom glasa mogu najkasnije 20 dana pre dana održavanja sednice Skupštine, pisanim putem predložiti direktoru izmene predloženih Odluka kao i dodatne tačke dnevnog reda sa obrazloženjem i predlogom Odluka.

Ukoliko direktor ne prihvati predloge o izmenama ili dopunama dnevnog reda u roku od 3 (tri) dana od dana prijema predloga, podnosilac predloga ima pravo da u daljem roku od 3 (tri) dana zahteva da nadležni sud u vanparničnom postupku naloži društvu da predložene tačke stavi na dnevni red.

Akcionar koji ima pravo učešća u radu Skupštine ima pravo da organima upravljanja Društvom najkasnije 3 dana pre početka sednice pisanim putem postavi pitanja koja se odnose na tačke dnevnog reda i druga pitanja u vezi sa Društvom, samo u meri u kojoj su odgovori na ta pitanja neophodni za pravilnu procenu pitanja koja se odnose na tačke dnevnog reda sednice.

Ukupan broj glasova kojim raspolažu akcionari u Skupštini akcionara EUROGRU AD iznosi 498.546 glasova.

U skladu sa članom 351. Zakona o privrednim društvima (“Sl.glasnik RS“ br. 36/2011., 99/2011., 83/2014 - dr. zakon, 5/2015., 44/2018. i 91/2019), kvorum za sednicu Skupštine po svim tačkama dnevnog reda čini većina od ukupnog broja glasova akcija sa pravom glasa po predmetnom pitanju.

U skladu sa članom 358. Zakona o privrednim društvima (“Sl.glasnik RS“ br. 36/2011., 99/2011., 83/2014 - dr. zakon, 5/2015., 44/2018. i 91/2019), Skupština po svim tačkama dnevnog reda sednice Skupštine akcionara, donosi predložene odluke običnom većinom glasova prisutnih akcionara koji imaju pravo glasa po odredenom pitanju.

Skupština može odlučivati i raspravljati samo o tačkama na dnevnom redu.

Obaveštenje - poziv o održavanju sednice Skupštine iz ove odluke objaviti na internet strani društva, Agencije za privredne registre, i Centralnog registra, depoa i kliringa hartija od vrednosti.

**OBAVEŠTENJE O NA**Č**INIMA NA KOJI SE MOGU PREUZETI MATERIJALI ZA SEDNICU**

U skladu sa clanom 335. Zakona o privrednim društvima (“Sl.glasnik RS“ br. 36/2011., 99/2011., 83/2014 - dr. zakon, 5/2015., 44/2018. i 91/2019) materijali za sednicu Skupštine će biti objavljeni i mogu preuzeti od strane akcionara sa sajta [**www.eurogruad.com**](http://www.eurogruad.com)

**Tatjana Lazarević, direktor**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_